Марко Ганчев
Първото учение

chitanka.info

Туй не бе война, а паднаха

толкова убити!

Сложихме противогазите

и загинаха усмивките.

Там, където бяха

веселите ни очи,

заблестяха плочи паметни

от непробиваемо стъкло.

Каучукът смъртни маски

сне от красотата

на младежките лица.

Дадоха команда и потеглихме

бавно и с люлеене.

Ний отивахме нанякъде

да погребваме убитите.

1963

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.